Sarjast "Suurtelt väikestele". 8. klassi õpilased 1. b klassis.
9. mail tulid 8. klassi Grete ja Tali 1. b klassi, et tutvustada oma hobi, milleks on ratsutamine. Tüdrukutel oli tehtud väga põhjalik ettevalmistus, kaasas olid erinevad ratsutamiseks vajalikud vahendid: stekk, valjad, kaska, valtrap. Kas teie teate, mis need on? Meie teame nüüd. Nägime ka videot, kuidas tuleb hobuse eest hoolitseda ja missugused erinevad liikumisviisid ratsutades ette tulevad. Näiteks samm, traav ja galopp.
Tunni lõpus tegid tüdrukud lastele viktoriini, et näha, kas midagi on ka meelde jäänud. Lastele meeldis eriti see, et viktoriin viidi läbi Kahootis.
Kõik kinnitasid ühel häälel, et selliseid tunde ootavad nad ka edaspidi.